01/1 br 3911/15

Na osnovu člana 63. stav 2, a u vezi članova 64.-66.a Pravila poslovanja Beogradske berze a.d. Beograd (04/2 br. 1148-1/14, u daljem tekstu: Pravila Berze), Direktor Beogradske berze a.d. Beograd (u daljem tekstu: Berza), dana 15.05.2015. godine donosi

# REŠENJE

**o uključenju nove emisije akcija na MTP Belex**

**Član 1.**

Na segment **MTP BELEX**, tržišni segment **MTP akcije** uključuju se akcije VE emisije, Izdavaoca:

|  |  |
| --- | --- |
| Poslovno ime izdavaoca | **Holcim agregati a.d. Popovac** |
| Matični broj izdavaoca | **08113157** |

Akcije Izdavaoca iz stava 1. ovog člana definisane su sledećim elementima:

|  |  |
| --- | --- |
| oznaka akcije (simbol) | **KMGR** |
| CFI | **RSKMGRE87250** |
| ISIN | **ESVUFR** |
| Broj komada akcija koji se uključuje | **42.888** |

**Član 2.**

Za broj akcija iz člana 1. ovog Rešenja uvećava se količina akcija Izdavaoca CFI kod ESVUFR, ISIN RSKMGRE87250 kojima se organizuje trgovanje metodom preovlađujuće cene na tržišnom segmentu MTP akcije tako da:

* **počev od berzanskog sastanka organizovanog dana 18.05.2015. godine, ukupna količina datih akcija na tržišnom segmentu MTP akcije iznosi 147.758 komada.**

**Član 3.**

Ovo Rešenje stupa na snagu danom donošenja i objavljuje se na internet stranici Berze.

**Član 4.**

Protiv ovog Rešenja može se izjaviti žalba Upravnom odboru Berze u roku od osam dana od dana prijema ovog Rešenja, a žalba na rešenje ne odlaže izvršenje rešenja.

# O b r a z l o ž e nj e

## Izdavalac je Berzi podneo zahtev za promenu broja akcija (broj 3778/15 od 13.05.2015. godine - u daljem tekstu: Zahtev) povećanjem količine akcija kojima se organizuje trgovanje na tržišnom segmentu MTP akcije uključenjem nove emisije akcija CFI kod ESVUFR ISIN RSKMGRE87250 sa dokumentacijom u skladu sa Pravilima Berze. Nakon što je konstatovano da je uz predmetni Zahtev priložena kompletna i potpuna dokumentacija odlučeno je kao u članu 2. ovog Rešenja. Istovremeno konstatovano je da, kako se akcijama iz člana 1. ovog Rešenja uvećava količina akcija istog CFI koda i ISIN broja, kojima se već organizuje trgovanje na tržišnom segmentu MTP akcije, to se ovim Rešenjem ne utvrđuje indikativna cena za prvo trgovanje.

Imajući u vidu navedeno, odlučeno je kao u dispozitivu.

## BEOGRADSKA BERZA

Gordana Dostanić, direktor

Dostavna naredba:

1. Izdavaocu
2. Komisiji za hartije od vrednosti
3. Odeljenju Berze za listing i članstvo;
4. Pravnoj službi Berze
5. Arhivi Berze